**שמי זאב יוניאל נולדתי בפולין בעיירה ויסוצק, בשנת 1930.**

אני הייתי הילד השלישי במשפחה. היינו ארבעה ילדים, גרנו באזור מעורב השפה שם בעיקר הייתה אוקראינית וככה למדתי את השפה הזאת מגיל שלוש. כילד יהודי למדתי אצל המורי היה לנו ספר אחד לעשרה עד 12 ילדים וכך למדנו. השפה בה דיברנו בבית הייתה יידיש ואצל המורי ב"חדר" דיברנו בשפת הקודש - עברית.

חיינו ככה עד שנת 1939 זו השנה שבה פרצה המלחמה. הגרמנים פולשו והתחילו בכיבוש אירופה, פולניה המזרחית נכבשת על ידי הרוסים. אבא ואח שלי עבדו מחוץ לעיירה בבנייה ואמא שלי הייתה תופרת. בחורף אבא שלי עבד כסנדלר, הוא עבד בסנדלרות בתיקוני נעליים ואפילו היה מייצר נעליים.

לא היה אז חשמל השתמשנו בעששית ונפט. בגיל שש, התחלתי ללמוד בבית ספר פולני ובחורף הימים היו קצרים, היינו לומדים גם בערב. הייתה תורנות  ובכל פעם ילד אחד היה צריך להביא עששית ונפט לתאורה.

בכל יום שישי, אבא היה חוזר הביתה והיינו הולכים יחד למקווה, היינו מביאים סבון ומתרחצים במקווה. בקיץ היינו קופצים אל תוך הנהר והיינו מתרחצים שם. בחורף זה לא היה אפשרי, כי בחורף הנהר היה קפוא לא הייתה אפשרות להתרחץ בנהר. חצי שנה, בחודשי החורף, היינו מנותקים מתקשורת, לא היו חדשות, בקושי היינו קונים עיתון בימי שישי ביידיש.

בשנת 1939, בספטמבר, פתאום הגיעו הרוסים אלינו. המורים שלימדו אותנו פולנית, רק לפני כמה ימים,  פתאום הוא, המורה, כבר ידע רוסית. זה היה מוזר, המורה שלימד אותנו פולנית פתאום למחרת לימד אותנו  רוסית. המשטר הרוסי המשיך אצלנו עד יוני 1941, אז באו הגרמנים, המלחמה נמשכה בין הגרמנים והרוסים. הגרמנים כבשו והרוסים ברחו. ואנו היהודים לא הבנו שום דבר, לא ידענו שהגרמנים מתחילים להרוג, לרצוח ולהתעלל ביהודים, לא היינו מעודכנים  שהשואה משתוללת. הגרמנים כבשו את השטחים, הגרמנים גייסו משתפי פעולה פולנים שעזרו להם. התחילו גזרות קשות על היהודים: הגרמנים אסרו על היהודים ללבוש פרווה בחורף הקשה שם,  כדי שהם יכלו לקחת את הפרוות החמות בשבילם שלא יהיה לגרמנים קר. הגרמנים התחילו לבנות גטו. חילקו את העיירה לשני חלקים. בודדו את היהודים משאר תושבי העיירה, הגטו היה מגודר ושמור עם שומרים.

שנת 1942, התחיל רעב קשה בגטו, ליהודים כמעט ולא הייתה אספקת אוכל. הייתה שמועה בגטו שהגרמנים מוציאים להורג את היהודים, מתחילת 1942 עד ספטמבר 1942 חיינו בגטו. היו שמועות שהיטלר הוציא הודעה להרוג את כולם: זקנים, ילדים ובוגרים.

כשהייתי בן 12 שמעתי שהורגים את היהודים לפי הסדר בעיירה. אני זוכר, יומיים לפני ראש השנה, הודיעו שבשעה 12 כל היהודים שנשארו בגטו מתאספים בכיכר העיירה. אמרו ליהודים להתאסף הכניסו אותם לבורות ושם הורגו אותם.

כל מי שיצא מביתו נהרג. אני יצאתי מהבית עם בגדים קצרים, יחד עם אמי ואחי, בלי כלום. אנשים יצאו  בידיעה שהולכים להרוג אותם. אם היית בורח מהגטו הגויים היו הורג אותך, הרב שם התעקש שזה על קידוש השם. הגרמנים ביקשו מהיהודים להוציא את כל מה שהיה להם בכיסים".

**זאב בורח מהגרמנים**

זאב מספר שלפתע הוא ראה אולר יפה ולקח אותו, הוא לא ידע מה זה בדיוק. הוא מספר שפתאום האנשים התחילו לצעוק, שהם הולכים למות, כי הם היו בדרך לבורות המוות. זאב ברח ורץ ובדרך השוטר מתחיל לירות לעברו וצועק: "עצור".  זאב לא עצר, השוטר ירה כדור, אבל הכדור לא פגע בו.  זאב המשיך לרוץ לכיוון הנהר הוא הכיר טוב את הדרך לנהר. זאב היה עם נעליים, הוא ידע שהנעליים יעשו לו צרות, כי בתוך הנהר יש מערבולות. הוא התחיל לפתוח את נעליו, אך הקשרים לא נפתחו, הוא המשיך לרוץ ורץ אל תוך הנהר והתחיל לשחות. השוטרים הגרמנים המשיכו לירות ולירות ולא הצליחו לפגוע בו.

זאב הצליח לברוח, הוא נכנס אל תוך היער, שם פגש עוד ילדים שנשארו בחיים. הם היו רעבים, בגדיהם היו רטובים. זאב שמח שבסופו של דבר נשאר עם נעליו, כך רגליו לא נפגעו בריצה ביער. מתוך היער הם שמעו את יריות הגרמנים, שהמשיכו לירות.

זאב נזכר כשהיה בעיירה לפני הבריחה, הנשים אמרו ש'מי שישרוד את ראש השנה יחייה'. זאב הוריד את נעליו בלילה, כדי שיתייבשו. לפתע בבוקר, הם מגלים שהגרמנים עלו על עקבותיהם, ושוב התחילו היריות. גם הפעם זאב רץ וברח והפעם בלי הנעליים. בריצתו ראה שהוא נשאר לבד בלי הקבוצה. זאב לא ידע להיכן הוא רץ, לפתע הוא רואה עשן. הוא רץ לכיוון העשן וגילה שאף אחד לא נישאר שם. לאחר כמה ימי בריחה הוא נשאר לבד ביער. זאב המשיך להסתובב ביערות לבד בדרך, היו כמה גויים שנתנו לו בגדים. הוא הגיע לאיזה  בית של גוי, שגר שם ביערות, אותה משפחה רצתה שזאב יהיה רועה צאן שם בחורף. הם הטילו עליו את כל העבודות הקשות. הוא היה צריך לטחון קמח בעזרת אבני רחיים ובתמורה הגוי נתן לו לאכול ולישון על התנור, זה היה בחורף וכך הוא הצליח להתחמם.

הפרטיזנים התחילו לכבוש ולאחר זמן מה הפרטיזנים התחילו לעזוב אז הם היו צריכים ללכת בעקבותיהם כדי שלא ימותו, זאב ביקש מהם להצטרף משום גילו הקטן אך לפתע יצא יהודי ובא לקרתו ואמר לו שהוא לא יכול להצטרף אך יתן לו אוכל. הרוסים חזרו במרץ 1944 והרוסים שיחררו אותם.  זאב חוזר אל עיירתו היכן שנולד ורואה את החורבן, כל ספרי הקודש זרוקים, הגרמנים לקחו את הכל את כל הרכוש, ברגע שהייתה מגיע להריגה היית מתפשט ולאחר מכן הגרמנים לקחו את הבגדים בשביל עצמם. זאב הגיע למשפחה וביקש מהם ללבוש משהו, הם אמרו לו שהיהודים האחראים על הפלוגה שם אז ביקשה ממנו לדבר איתם לספר להם מה המצב ( באותו זמן ) שאל אותו אם יש לו היכן להיות אז זאב ענה לו שלא. היהודי קיבל אותו לא בתור גיוס קיבל אותו בתור חניך , התאימו לו בגדים של חייל בצבע האדום , קיבל סוס ועגלה וכל יום נסעו והובילו דברים ( ביום היו חופשיים , היה הולך ללון מתחת לעגלה ובלילות הסיעו את העגלה )

**אחיו הקטן נהרג בזמן שרץ אחריו, אמו נרצחה בזמן שרצתה לברוח - זאב נשאר לבד .**

זאב הצטרף ליחידה של הצבא הרוסי, חיל התותחנים. הוא מספר: "בלילות היינו מספקים תחמושת לתותחים, האזור שהיינו שם היה בוצי והייתי שם מחלת המלריה בכל האזור. באחד הימים חליתי במלריה וזו מחלה , שאתה מרגיש לא רע, אבל יש שעות קבועות ביום שפתאום עולה חום. סבלתי כמה זמן, עד שהמפקד שלי הרגיש שאני לא בסדר והוא שלח אותי לרופא שיבדוק אותי. כשהגעתי לרופא הבדיקה הראשונה הייתה לחפש כינים בראשי ומצאו המון כינים. בלי לבדוק ובלי שום דבר, הכריזו עליי כחולה טיפוס. נתנו לי הפנייה לבית חולים שדה, קרוב לחזית כשהגעתי לבית החולים בסביבות חודש מרץ 1944. כשראו את הניירת שלי ולא רצו לקבל אותי לבית החולים, כי זה היה בית חולים של חיילים פצועים ולא חיילים חולים. אני התחננתי שיעזרו לי  והם החליטו בסוף לקבל אותי ושמו מיטה במרפסת. יש לציין שבאזור הזה ברוסיה, חודש מרץ זה היה עדיין שיא הקור, ואני הייתי עם החום הגבוה במרפסת בחוץ. לדעתי רוב הזמן ממש איבדתי את ההתמצאות שלי בזמן והיו לי הזיות. כעבור כשבועיים אחרי שעברתי מיד ליד של הרופאים החליטו לא לבדוק אותי יותר ושמעתי אחד אומר לשני שגם ככה, תוך כמה ימים אני אמות. שמעתי את המילים האלה מתוך שינה ואנ החלטתי שאני חייב להבריא ובאמת באותו זמן התחלתי להרגיש יותר טוב עד שהבראתי לגמרי.

בתחילה רצו להשאיר אותי לשרת בתור צוות בית החולים ולא הסכמתי, כי רציתי לחזור ליחידה שלי ולמפקד שלי. אותו מפקד שקיבל אותי ליחידה ומכיר את כל ההיסטוריה שלי. קיבלתי את טופס השחרור ויצאתי לתפוס טרמפ כדי לחזור ליחידה. באותו זמן היחידה שלי כבר התחילה בתזוזה לכיוון פולניה, אבל היות וזכרתי את המספר של הרכב שנוסע להביא ציוד מהמרכז, פתאום תפסתי טראמפ עם השילוט של היחידה שלי ומאוד שמחתי וחזרתי איתו ליחידה. הקצין כמובן שמח מאוד לפגוש אותי, אבל אמר לי שהיות שהחזית מתקדמת לכיוון פולניה ואני לא חייב גיוס, אלא הייתי מתנדב, לכן הוא מציע לי שאני אשתחרר מהיחידה זה היה במאי –יוני 1944.

 **זאב עובר לקייב**

היות ולא רציתי לחזור לפולניה, רציתי להישאר או להמשיך לכיוון פולין המשוחררת. הקצין הציע לי שאני אסיע להורים שלו שחיים במוסקבה ושאני אחכה עד שתיגמר המלחמה ואני אשתחרר, לא הסכמתי והחלטתי משום מה לנסוע לקייב. הקצין שלח אותי לאפסנאות נתנו לי מדים חדשים של הצבא. הקצין נתן לי אישור שהייתי חניך בצבא ושהורי וכל משפחתי נהרגו במלחמה וקצין העיר בקייב שיעזור לי ויתן לי אישור ללימודים.

כשהגעתי לקייב התייצבתי אצל קצין העיר, זה היה בסביבות יולי אוגוסט 1944. קצין העיר הציע לי שאני אלך לעבוד, ילד בגיל 4 , הוא שלח אותי לעבוד בחברה שעסקה בבניית ההריסות שהגרמנים גרמו לעיר קייב, מצאתי את עצמי בנפחייה שבו עבדו שני יהודים, אחד היה נגר והשני היה עובד נפח. קיבלו אותי לעבודה ותפקידי היה לעבוד עם פטיש של שלוש ארבע קילו לדפוק עם הפטיש על הברזל. שני בעלי המלאכה היו יהודים ואני הצגתי את עצמי בתור אוקראיני והם שניהם מדברים ביידיש ואני חייב להתאפק לא לספר להם את האמת, כי הייתה תקופה ברוסיה שכל אחד פחד מהחבר שלו וככה פחדתי להזדהות וחייתי כל הזמן במסווה של אוקראיני.

כמובן באותה תקופה המצב ברוסיה קשה ושני בעלי המקצוע שלי היו עושים עבודות מהצד והיו מקבלים תשלום. הם הכניס אותי בתור שותף וכל יום הייתי מקבל קצת כסף אחרי העבודה הייתי נוסע לשוק קונה ארוחה ואוכל לשובעה באותו היום. ככה חייתי בקייב בבית חלוצים, המלחמה נגמרה בקייב המצב היה קשה מאוד היו בונים בתים חדשים והדירות היו שייכות לממשלה וכל הדירות של החיילים הו תפוסות על ידי יהודים שחזרו ממרכז וממזרח רוסיה.

במשך הזמן אני שומע שמתארגנים לעשות פוגרום על היהודים הניצוץ היהודי נדלק בי וקיבלתי אומץ ללכת לקצין הביטחון שביחידה שלי ולספר לו על כך שמתארגנת קבוצה, שיהרגו יהודים באחד הימים. אני בא למשרד והמנקות מספרות לי שמישהו מהעם שלי מחפש אותי, כי הן זיהו שאני יהודי והן אומרות שהיודי הזה כתב את הכתובת שלו ואם אני רוצה אני יכול לקבל את הכתובת. עשיתי עצמי שאני מסרב אבל לקחתי את הפתק וביום ראשון הקרוב שזה היה שבתון החלטתי שאני נוסע אליו שהם גרו לא רחוק מקייב. הגעתי אליו הייתה לו משפחה עם שתי בנות ומסתבר שהוא קרוב משפחה שלי, שברח לפני בוא הגרמנים לעיירה שלנו. הוא משכנע אותי שאני צריך לעזוב את רוסיה ולחזור לפולניה. אמרתי לו שאני שונא את הפולנים, אבל הוא שכנע אותי שאנחנו לא נשארים בפולניה אלה ממשיכים לפלסטינה ששם יש לי משפחה, שתי דודות שלי שהן היו בפלסטינה והוא מספר שבית של ההורים נשאר שלם ואני ממילא חייב לחזור לעיירה. אני חייב לחזור לעיירה כדי קבל ניירות יציאה .מרוסיה חזרתי לעיירה הסתבר שהגוי שגר בבית הוא קנה את הבית מהממשלה הרוסית, שהחרימה את כל הרכוש אחרי המלחמה ובעיירה נשאר יהודי אחד מכל עשרת אלפי היהודים. הוא נשאר וחי בעיירה והוא מבקש ממני שאני אהיה נכד שלו ושאעזור לו להגר מרוסיה לפולניה. הצטרכתי לנהל משא ומתן בקשר לבית, למזלי מצאתי שופט, שקנה את הסיפורים שלי ועשה לי משפט מהיר והחליט שהבית שייך לי. עם אישור מבית המשפט הלכתי לבית שלי והציעתי לו לקנות את הבית ממני. מכרתי לו את הבית וקיבלתי שלושים רובל זהב.

יצאנו מפולניה עם היהודי הזה בסוף אפריל 1946 הגענו עד להעיר לווב (מקום) שהרכבות לא המשיכו לנסוע לפולניה בגלל הראשון למאי זה שבתון ברוסיה. הגענו לפולניה לעיר קרקוב בשלישי למאי .1946 פתאום שמענו שהיה פוגרום בפולניה והרגו שלושה יהודים, כל האנשים מהרכבת החליטו שהם לא רוצים לרדת מהרכבת כי שוב פעם הפולנים רוצחים יהודים, הביאו משטרה פולנית, אבל עשינו עצמנו שאנחנו לא מדברים פולנית ונפנפנו אותם. הביאו משטרה צבאית רוסית והם אמרו לנו תוך 5 דקות אם אתם לא יורדים מהרכבת אנחנו מחזירים אתכם לרוסיה. התחילו לרוץ, תוך חמש דקות הרכבת התרוקנה מאיש.

בפולין הרוסים עשו סדר והחליטו לגרש גרמנים למזרח גרמניה במקומות  האלה הביאו את היהודים שחזרו מרוסיה וגם פולנים שלא היה להם איפה לגור היו יהודים שחשבו להתארגן ולהישאר בפולניה, אבל התחילו רדיפות ביהודים ובחודשים יולי - אוגוסט עשו פוגרום בעיר קילץ והרגו כ-50 יהודי שרק חזרו מרוסיה. היהודים הבינו שהם לא יכולים להתיישב בפולניה.

 אני בתוך חברת עלייה נוער קיבלנו אספקת אוכל מהג'וינט היהודי והתחלנו ללמוד כל הלימודים שהפסדנו בזמן המלחמה ובעיקר התחלנו לעבוד בשדה והיינו מתוכננים לבוא לפלסטינה ולהתיישב בקיבוץ בארץ ישראל .

**מפולניה לצ'כיה**

באחד הלילות החליטו שאנחנו עוברים את הגבול מפולניה אל צ'כיה עברנו את הגבול רגלית וכנראה שזה היה משוחד על ידי יהודים כי עברנו בצורה חופשית את הגבול ללא אישורים הגענו לצ'כיה לא התעקבנו הרבה זמן בצ'כיה אבל קיבלנו הוראות שמרגע זה אנחנו ילדי יוון, שעבדנו בעבודות פרך בגרמניה ואנחנו חוזרים ליוון. היה צריך להעלים כל עדות מסמכים או בגדי שאנחנו באים מצד הרוסים. עברנו את צ'כיה במשאיות של הצלב האדום והגענו לגבול של אוסטריה.

 **מצ'כיה לאוסטריה**

 היינו אמורים להגיע לאזור אמריקאי אוסטריה, התברר שהגבול זהו הנהר דנובה שהוא ברוחב מעל קילומטר וכל חמישים מטר, עומד חייל רוסי ומדבר אלנו ברוסית, בפולנית אפילו ביידיש, לנו אסור לדבר רק מי שידע עברית היה יכול לדבר ביידיש, אם היית עונה לו הוא היה שואל אותך מהצד הרוסי היו לוקחים אותנו לרוסיה בחזרה. צריך אישור מהשלטונות הבריטים על כניסה לפלסטינה. הגענו לאוסטריה ובאותו זמן אוסטריה הייתה מחולקת ל-4 אזורים זה היה אזור אמריקאי ששם יכולנו להתבסס לכמה זמן. לאחר מכן היה אזור צרפתי ואנגלי שלא יכולנו להתבסס שם. היה אחר כך אזור רוסי שאסור היה להגיע לשם. אנחנו בקבוצת עליית נוער. כל הזמן מנצלים את הזמן ללימודים.

 **מאוסטריה לגבול שוויץ ולאיטליה**

התקדמנו לגבול בין אוסטריה לשוויץ בצד השלישי זה איטליה מפריד בינן הרי האלפיים. מסתבר שאת הרי האלפיים אנחנו מכינים אותנו לעשות הליכה רגלית מהצד האוסטרי לאיטלקי שאנחנו עוברים את האלפיים ברגל כמו שהלכנו חלק מהנשים שלא יכלו לעמוד במסע הזה ואלה החליטו להישאר באוסטריה ולעזוב את הקבוצה. אנחנו היינו חייבים לעבור לאיטליה במשך הלילה ולעשות חניה כי האנגליים הסתובבו במשך הגבול וחיפשו עולים בלתי לגאליים ובאמת כל היום היינו קבוצה  של כשלושים חברה וכל היום העברנו באחד מהאסמים באיטליה. היה אסור לנו לנוע ביום. העברנו את היום באסם באיטליה. בערב המדריך לקח אותנו לכיוון תחנת הרכבת, עלינו על הרכבת ונסענו לכיוון מילאנו. באחת התחנות עלינו על הרכבת זה היה בתחילת שנת 47 ואנחנו נוסעים ברכב בלי לדעת אף שפה בלי לקנות כרטיסים, רק ילד וילדה ידעו שאנחנו נוסעים ממילאנו לרחוב סכול קטורנה סינקו, שבא באו לבדוק כרטיסים, הגענו למילאנו ופתחו לנו שם בית ספר והמשכנו ללמוד.

התקדמנו לכיוון רומא אחרי חודשיים, היינו כעשרה חודשים ברומא בחודשי פברואר מרץ והיינו מתוכננים להגיע לחוף האיטלקי לכיוון נאפולי, בעלייה ב' היות  וזה היה חורף הים היה סוער.

**ההפלגה לכיוון ישראל מנאפולי**

רק בסוף מרץ 1957 אנחנו נוסעים לכיוון נאפולי לאזור ליד נאפולי בגלל שידענו שהבריטים, יחפשו אותנו. זה היה תחילת אפריל 1947. הביאו אותנו לחוף והורו לנו שנתחיל לעלות לאנייה. הביאו כבלים שמתחו מהאנייה עד החוף ומהחוף בחרו כמה ילדים חזקים היינו צריכים לשוט עם סירות גומי. מהחוף ימשכו את העולים בסיירות גומי. היינו צריכים לעלות לאנייה שנים שלושה קילומטר ככה עשינו פעם, שלוש פעמיים, שהתחיל להאיר השחר האנייה הייתה צריכה להפליג לכיוון הים כדי שהברטים לא יגלו שאנחנו מתכוונים לעלות לפלסטינה. כך חזרנו על הסיפור הזה עם הסירות גומי עד שהאנייה התמלאה בסוף היינו עלינו בסביבות 1400 איש כולם חברה צעירים. הסתבר שזאת הייתה אניית מסע שהנגרים הפכו אותה לתאים של חצי מטר שיכולים רק לשכב וככה הפלגנו לפלסטינה.

אחרי 4 לילות הפלגנו לכיוון פלסטינה זה בסביבות סוף מרץ 1947. איך שהאנייה יצאה לכיוון מים עמוקים והיות שזאת הייתה אניית מסע ורגע שהיו הברה אנשים שעלו לסיפון בשביל להתאוורר אז האנייה התחילה לעשות סלטות מתהפכת מצד לצד את מרגיש שעוד שנייה האנייה טובעת. ככה הפלגנו לכיוון פלסטינה ברגע האנייה הפליגה כולנו חלינו במחלת ים והתחילו הקאות וממש לא היה נעים לשכב בתא. פתאום אמרו שציריכם בחורים שיעבדו במכונות שיספקו פחם למנוע של האנייה וככה המחלה עוזב אותך כמובן התנדבתי לעבוד כספק פחם כשהיינו במרחק של כ120 קילומטר מחוף פתאום התגלינו על ידי מטוס של צבא הבריטי, הוא עשה סיורים וחיפש את האניות של המפליגים לפלסטינה. ברגע שגילו אותנו פתאום הגיעו שתי משחתות בריטיות ושתי המשחתות התקרבו לאנייה שלנו והתחילה להיצמד עליה היינו בטוחים שהאנייה עומדת להתפוצץ עוד רגע

הברטים הודיעו לנו שאנחנו עצורים ואנחנו בשליטה בריטית נוסעים לנמל חיפה הם הודיעו שכל הילדים הקטנים ונשים בהריון יכולים לעבור למשחתות הבריטיות והם יקבלו אוכל ותנאים טובים יותר מהסירה שלנו, כמובן שאנחנו בתור נוער, מודיעים לנו שאנחנו לא יורדים מהאנייה  לבד אלה אחרי שהחיילים ינהלו קרב אתנו, כי אנחנו צריכים להגן על האנייה שלנו. ציידו אותנו בתפוחי אדמה בקבוקי מים כשהם ינסו לעלות על הסיפון שלנו. למזלנו החיילים עדיין לא ירו על העולים שנמצאים על האניות הבלתי חוקיות. העלייה ב' הפלגנו איתם כי הם קשרו את האנייה לאחת האניות הבריטיות וגררו אותנו לנמל חיפה בשביל שיגידו לנו את הפסק דין, כי אנחנו עלייה ב והם הם לא נותנים לנו לעלות לארץ, אלא הם שולחים אותנו לעונש למחנות בקפריסין

**למחנה המעצר בקפריסין**

אחרי הקראת פסק הדין העבירו אותנו לאניה שלהם בכוח והפלגנו לכיוון קפריסין הכינו בשבילנו מחנות עם אוהלים. היות והיינו עליית נוער רובנו צעירים, דרשנו מהברטים שנהיה מחנה נפרד והבריטים באמת סיפקו לנו מחנה מיוחד לילדים. הגענו לקפריסין עשינו הפגנות לבריטים, שרק לא מזמן היינו בגדרות של הגרמנים, עכשיו אנחנו שוב פעם בגדרות של אוהלים.

הבנות תפרו לנו בגדי קיץ, אבל כולנו התלבשנו באותו צבע של בגדים. הייתה לנו עבודה, ישבנו במחנה והמשכנו בלימודים התחלנו להתאמן אימונים צבאים, ללא נשק והתכוננו למלחמה שתפרוץ להקמת המדינה היינו מוגבלים במחנה כי מים היו שעתיים ביום בהם יכולנו לבשל, להתרחץ, לשתות ולאכול. הקמנו מטבח, היו תורניים, ישנו ולמדו. יצאנו בדרישות לבריטים שאנחנו רוצים להתרחץ בים הבריטים סיפקו לנו פעם בשבוע רכב, היינו נוסעים לים עם שומרים. כל הזמן היינו מעודכנים ממש במה שיהיה בפלסטינה.

יום אחד הגיעה הוועדה האנגלית אמריקאית, שרצו להחזיר את היהודים לכל הארצות שמהם הגענו חוץ מפלסטינה, כמובן שאנחנו בתור נוער, החלטנו שאנו רוצים להגיע לפלסטינה. ישנה מילה אחת רק פלסטינה, לא מדינה אחרת תכף הינו מגיעים לכט' בנובמבר והם מחליטים להקים שתי מדינות בפלסטינה - ערבית ויהודית ובאמת אחרי כמה ימים המלך האנגלי החליט לתת לנו לעלות לארץ וזה היה תחילת הקרבות שהיו בין יהודים לערבים בארץ ישראל.

עלינו לארץ בתאריך 12 לדצמבר 1947 ושיכנו אותנו בשכונה אנגלית כשי שישלחו אותו לקיבוץ.